p

Dopisg1

## Breznica 3, 4274 Žirovnica

tel.: 04 5809 100, fax: 04 5809 109

**NADZORNI ODBOR**

Številka: 011-0001/2023-4

Datum: 8.3.2023

**ZAPISNIK 1. SEJE NADZORNEGA ODBORA OBČINE ŽIROVNICA**

ki je bila **v sredo 8. marca 2023, ob 18.00 uri**, v prostorih Občine Žirovnica; Breznica 3, Žirovnica.

Prisotni člani NO: Simo Narić, Urška Zoya Vidmar, mag. Franc Zupan

Ostali prisotni: Sebastijan Zupan, Monika Kusterle, Petra Žvan

Podžupan je pozdravil vse prisotne in uvodoma pojasnil, da na podlagi 34. člena Statuta Občine Žirovnica prvo sejo NO skliče župan. Ker je župan odsoten, ga nadomešča podžupan.

V nadaljevanju je ugotovil, da so prisotni 3 člani nadzornega odbora, ki jih je s sklepom št 13 z dne 26.1.2023, imenoval Občinski svet Občine Žirovnica, posledično je na podlagi 34. člena Statuta Občine Žirovnica, Nadzorni odbor Občine Žirovnica konstituiran.

V nadaljevanju je župan predlagal naslednji dnevni red seje:

**DNEVNI RED:**

1. **Imenovanje predsednika in namestnika predsednika Nadzornega odbora Občine Žirovnica**
2. **Program dela NO za leto 2023**
3. **Vprašanja in pobude**

Člani NO so glasovali o dnevnem redu seje:

Prisotni: 3

Za: 3

Proti: /

Podžupan je ugotovil, da je bil dnevni red sprejet.

**AD1. Imenovanje predsednika in namestnika predsednika Nadzornega odbora Občine Žirovnica**

Podžupan je pojasnil, da na podlagi določbe 34. člena statuta občine člani NO izvolijo izmed sebe izvolijo predsednika in namestnika predsednika NO.

Franc Zupan je predlagal, da bi bila predsednica NO Urška Zoya Vidmar, ker ima finančno smer izobrazbe. G. Narić je predlagal, da bi bil namestnik predsednice g. Franc Zupan.

Sprejet je bil naslednja sklep

**SKLEP številka 1:**

**Predsednica Nadzornega odbora Občine Žirovnica v mandatnem obdobju 2023-2026 bo Urška Zoya Vidmar.**

Prisotni: 3

Za: 3

Proti: /

**SKLEP številka 2:**

**Namestnik predsednice Nadzornega odbora Občine Žirovnica v mandatnem obdobju 2023-2026 bo mag. Franc Zupan.**

Prisotni: 3

Za: 3

Proti: /

Vodenje seje je prevzela predsednica NO.

**AD 2. Program dela NO za leto 2023**

V skladu z 38. členom statuta in v povezavi z 31. členom poslovnika NO, le-ta sprejme letni program svojega delovanja, s katerim seznani župana in občinski svet.

Člani NO so se dogovorili, da bodo program dela za leto 2023 pripravili do naslednje seje, katera bo v sredo 15.3.2023 ob 18.00 uri.

**AD 3. Vprašanja in pobude**

Predsednica je predlagala, da se na spletni strani občine zagotovi delovni prostor za delo NO, ki ne bo javno dostopen. Člani NO so se tudi dogovorili, da se bodo udeležili izobraževanja za člane NO, ki ga organizira Združenje občin Slovenije v aprilu. S strani občinskih služb jim je bilo obljubljeno, da se jim bo posredoval program seminarja s prijavnico.

Seja je bila zaključena ob 18.30 uri.

Zapisala:

Petra Žvan, univ.dipl.ekon.

**Urška Zoya Vidmar, mag.prav.in manag.neprem.**

**Predsednica**